Абодва згаданыя фільмы — цудоўныя, зробленыя ў традыцыі класічнай дзіцячай анімацыі, з яскравымі і выразнымі персанажамі, ясным сюжэтам. Пры гэтым за знешняй фабулай выразна чытаецца падтэкст, які цалкам трапляе ў сучасную парадыгму стасункаў у сям’і і грамадстве. Што значыць быць бацькамі, маці? Як мы ўспрымаем Іншага? Наколькі самі адкрытыя свету? Шэраг падобных і важных пытанняў можна развіваць ў фільмах.